# **Samtykkeerklæring for deltakelse i** prosjektarbeid.

*Beskrivelse av oppgaven*

Vi er en gruppe studenter som tar kurset *INF1510 – Bruksorientert design* ved Institutt for informatikk, Universitetet i Oslo. I anledning dette gjennomfører vi et gruppeprosjekt denne våren der målet er utvikling av et produkt med det selvvalgte temaet *“Barn og læring av empati”.* Fordi målgruppen i dette prosjektet er barn i alder 4-7 år ønsker vi å gjennomføre en fokusgruppe der barn i denne aldersgruppen får prøve våre prototyper. Formålet med dette er å teste prototypene vi har utviklet i dette prosjektet, og for å finne potensielle forbedringspotensialer. Fokusgruppen vil bli gjennomført av oss, men foreldre kan være tilstede under prosessen om det er ønskelig.

*Frivillig deltakelse*

Vi vil understreke at det er frivillig å delta, og at du når som helst kan avslutte barnets deltakelse i prosjektet, eller trekke tilbake informasjon som er gitt. Det kommer til å bli tatt notater og bilder under fokusgruppen, der utdrag kan komme til å bli brukt i en offentlig rapport. Hvilke bilder eller sitater av ditt barn som ønskes brukt i vår rapport vil bli informert om, og vi vil be om godkjennelse på forhånd. Om det er visse sensitive deler som ønskes at uteblir fra offentliggjøring ønsker vi å bli opplyst om dette på forhånd hvis mulig.

## *Anonymitet*

Rapporteringen vil bli anonymisert; navn og andre sensitive opplysninger vil ikke bli delt videre, og ingen andre enn våre gruppemedlemmer vil bli kjent med disse opplysningene. Det som blir sagt underveis i prosessen vil ikke kunne tilbakeføres til deltakerne det gjelder. Bilder tatt under prosessen blir kun brukt i den offentlige rapporten hvis du samtykker.

Før fokusgruppen begynner, ber vi deg om å samtykke i deltagelsen ved å undertegne på at du har lest og forstått informasjonen på dette arket, og ønsker å stille opp på fokusgruppen.

Med vennlig hilsen

**Helle, Caroline, Sander, Sebastian** og **Ida   
Tel:** 92649802 (Helle), 47419822 (Ida)

## *Samtykke*

Jeg har lest og forstått informasjonen over og gir mitt samtykke til å la mitt barn bli med på fokusgruppen.

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sted og dato Signatur